als_Latn dik_Latn sag_Latn
Një djalë vetëm 6 vjeç por pa krahë është kampion në not. Ismail Zulfic lindi pa krahë, ndërsa një prej këmbëve të tij është e deformuar. Kur ishte fare i vogël ai për pak sa nuk u mbyt në një pishinë prej gome e kjo bëri që për vogëlushin uji të kthehej në tmerrin e tij.
Por prindërit e Ismail, nga Bosnja vendosën që ta çonin atë në kurs noti, si një mënyrë terapie dhe dalëngadalë ta bënin djalin e tyre të vogël që të largonte frikën.
Kështu ditë pas dite ai nisi të tejkalonte frikërat e tij dhe shumë shpejt u dashurua sërish me ujin. Ismaili i lutej të atit për leksione . Ata udhëtonin me kilometra të tëra, dy herë në javë që ai të kishte mundësinë të praktikohej në një pishinë speciale.
Çdo javë që kalonte ai bëhej edhe më i mirë derisa një ditë e ndjeu veten gati për të garuar. Ndonëse djemtë e tjerë ishin më të mëdhenj se ai në moshë dhe mbi të gjitha me këmbë e me duar, Ismaili i mundi ata dhe arriti të fitonte medaljen e arit.
Klubi që stërvit Ismailin aktualisht funksionon nga donacionet e bëra nga bizneset lokale së bashku me ndihmën e tre vullnetarëve që mësojnë mësime noti. Ndërsa klubi vazhdon të sjellë gëzim dhe arritje për notarët e rinj, ata shpresojnë të rrisin ndërgjegjësimin për mungesën e përfshirjes së personave me aftësi të kufizuara në Bosnje në kampionate. /b.l/noa.al/
als_Latn als_Latn als_Latn als_Latn als_Latn